Sâmbătă, 11 mai 2024, sa jucat pentru etapa a 10-a,din play-off-ul Ligii a 4-a din județul Giurgiu.
Scorul etapei s-a înregistrat la Adunații Copăceni, acolo unde echipa locală, Victoria (locul 3 la ora meciului), a învins cu scorul de 6-1 pe AFC Tîntava (locul doi la ora disputării meciului).
„Victoria Adunații Copăceni” ( vezi foto), a fost fără milă în fața celor de la „AFC Tîntava”. O victorie fără dubii, o victorie în urma unuia dintre cele mai bune meciuri pe care le-a făcut gruparea condusă de Costel Grigore.
O victorie care o propulsează pe locul secund în clasament, cu 21 de puncte, la doar 6 puncte de prima clasată.
Sâmbătă, 11 mai, pentru jucătorii echipei din Adunații Copăceni a fost extrem de simplu. O demonstrație de cum poți să joci foarte bine, fără presiune, cum poate să-ți iasă aproape toate, cum poți să faci spectacol în fața iubitorilor de fotbal veniți la stadion. Toate astea le-a reușit Victoria în condițiile în care Tîntava s-a arătat, blazată, neantrenată, fără atitudine, fără nerv, fără combativitate. Din păcate nu înțelegem ce s-a întâmplat cu vicecampioana județului, într-un meci care s-a jucat în matineu?!
Golurile gazdelor au fost marcate de Drăghici (min. 3 și 35), I. Andrei (min. 14, 27 și 39), C. Alexandru (min.60). Pentru oaspeți a marcat Brînză (min.55).
În minutul 10, Matache de la Adunații Copăceni, a ratat o lovitură de pedeapsă , mingea lovind bara porții…
În etapa viitoare, sâmbătă,11 mai, 2024, „Victoria Adunații Copăceni” va juca în deplasare cu „Luceafărul Trestieni”.
⚽ Rezultate înregistrate în partidele disputate în etapa a 10-a, din play-off-ul Ligii a 4-a, seria a 4-a
Victoria Adunații Copăceni – FC Tîntava 6-1
Avîntul Florești – Luceafărul Trestieni 0-0
Energia Remuș – Dunărea Găujani 0-3
Axi Adunații Copăceni – FC Bolintin Malu Spart 2-3
Clasament
1.FC Bolintinu Malu Spart 10 8 1 1 32 15 27p
2.Victoria Adunați Copăceni 10 6 2 2 23 16 21p
3.AFC Tăntava 10 6 0 4 20 23 21p
4.AXI Adunații Copăceni 10 4 2 4 33 17 17p
5.Dunărea Găujani 10 4 3 3 18 15 17p
6. Avăntul Florești 10 3 3 4 11 13 12p
7.Luceafărul Trestieni 10 2 1 7 13 24 8p
8.Energia Remuș 10 1 0 9 12 39 3p
Etapa viitoare, sâmbătă, 18 mai:
AFC Tîntava – Energia Remuș
Luceafărul Trestieni- Victoria Adunații Copăceni
Dunărea Găujani- Axi Adunații Copăceni
FC Bolintinu Malu Spart – Avîntul Florești